**LIQUI MOLY vokser i spesialmarkedene**

Carlos Travé har ansvaret for produkter til båter, landbruksmaskiner, nyttekjøretøyer og anleggsmaskiner

**Februar 2019 – En ny mann tar over det internasjonale ansvaret for båter, landbruksmaskiner, nyttekjøretøyer og anleggsmaskiner hos den tyske olje- og additivspesialisten LIQUI MOLY: Carlos Travé Målet er å øke eksporten på disse fire områdene. "Dette er områder der vi ser at det finnes et enormt potensial for oss", sier Ernst Prost, administrerende direktør hos LIQUI MOLY.**

Carlos Travé er ikke et ubeskrevet blad hos LIQUI MOLY. Han kom til selskapet i 2014 og har gjort en formidabel innsats innen sortiment og salg. Siden den gang har LIQUI MOLY, som har røttene sine i bilindustrien, tatt et solid grep på motorsykkelområdet. Omsetningen har mer enn tredoblet seg under Carlos Través ledelse.

Denne erfaringen skal han nå ta med seg videre til markedet for båter, landbruksmaskiner, nyttekjøretøyer og anleggsmaskiner. Carlos Travé har tidligere også arbeidet med båtmotorer og har også erfaring fra gruvedrift og anleggsmaskiner. "Det har vist seg å være en fordel å la en spesialist på disse forretningsområdene få styre utviklingen", sier Ernst Prost. Disse fire nye områdene overtar Carlos Travé i tillegg til ansvaret for motorsykkelsegmentet. "Der er både salg og personell under kontroll og på et høyt nivå", sier Carlos Travé. "Nå skal vi ta de andre områdene opp til neste nivå."

I likhet med mottorsykkelsegmentet, dreier det seg her om LIQUI MOLYs over 60 års lange erfaring som de nå kan overføre til de andre områdene. Carlos Travé: "Når det gjelder båtmarkedet, ligger vi allerede godt an. Her satser vi nå først på økt salg internasjonalt. Når det gjelder anleggsmaskiner, nyttekjøretøyer og landbruk, er det særlig additivene våre vi skal markedsføre som nyttige, kjemiske verktøy og problemløsere for profesjonelle."

**Om LIQUI MOLY**

LIQUI MOLYs unikt rikholdige bilkjemiske sortiment omfatter rundt 4000 produkter: motoroljer og additiver, fett og pastaer, sprayer og bilpleie, klebe- og tetningsmidler. LIQUI MOLY, som ble grunnlagt i 1957, utvikler og produserer utelukkende i Tyskland. Selskapet er der ubestridt markedsleder på additiver, og blir gang på gang stemt frem som beste oljemerke. Selskapets produkter forhandles i 120 land, og omsetningen i 2018 kom på 545 millioner euro.

**Kontaktinformasjon:**

LIQUI MOLY GmbH

Peter Szarafinski

Head of Media Relations international

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

peter.szarafinski@liqui-moly.de